Kažimír, Peter, podpredseda vlády a minister financií SR (2014-07-04):
Sústredím sa naozaj k veci. Takže k veciam. Pán poslanec Novotný, to akože táto jednotka z SDKÚ o tom hovorí, že nám klesajú preferencie. Prosím vás, ale akože z SDKÚ sa niekto bude vyjadrovať k preferenciám SMER-u ako? Ako veď vy ste dávno pod vodou, ako záleží to od toho, či svieti slnko, alebo prší. Ale Novotný hovorí: „Pravičiari majú tendenciu dane znižovať.“ Ale pre koho?! Teraz som vám povedal pre koho. Odpoveďou je z Pacha, hybského zbojníka: „Riť Paľovu!“ To vôbec nie je pravda! To vôbec nie je pravda, že máte, tendenciu máte znižovať podnikateľom a bohatým ľuďom vo vyššej strednej vrstve. To máte proste absolútnu tendenciu. A, bohužiaľ, aj kresťanskí demokrati ako kopírujú úplne perfektne. Viete, kresťanskí demokrati, vy máte problém s tým, aby ste sa tlačili so študentami v kupé? V prvej triede alebo v druhej triede? Máte s tým problém, aby študenti cestovali zadarmo? Poviem vám k tomu len toľko, že samotní železničiari to chcú. Chcú, pretože toto je prvý krok k tomu, čomu sa hovorí nosná doprava. Viete asi, o čom hovorím. V tejto krajine nikdy nikto nepovedal, čo je nosná doprava. Je to prvý krok k tomu, aby sa harmonizovala autobusová a iné druhy dopravy s nosnou dopravou ako takou, a podporuje to mnoho vecí, cestovný ruch, podporuje to mobilitu pracovnej sily. Veď hovoríte o študentoch, ale zároveň sme predstúpili s návrhom na zníženie alebo zvýšenie úľav pre ľudí, ktorí budú dochádzať do práce. Téma môže sa vám zdať problematická, ale pochybujem, že môžte vyhrať to, že budete zásadne odporovať. Vyťahujete tu najnižší kvartálny rast HDP vo V4, opäť vytiahnuté veci. Česká republika má recesiu niekoľko rokov, odborne keby ste aspoň pripustili, že existuje niečo ako bázický efekt, to znamená, boli pod nulou, teraz trošku polepšili, tak majú v prvom kvartáli nejaký nárast. Ako to je smiešne. Ja ďakujem pánovi Jurzycovi, že si váži svoju odbornú česť a radšej išiel na víkend a nevystúpil ako s týmto. Ešte je krátko v politike, tak si váži sám seba. Takže zvláštna je aj kritika z toho pohľadu, jedni hovoríte, Ľudo Kaník opäť, že tak znížte odvody, keď aspoň. Veď sme oznámili, že znížime odvody. Švejna hovorí, no ale tak akože tak aspoň povedzte, že držíte ten deficit a dlh a načo ďalšie výdavky? No tak ako z každej strany niečo sa chce ako urobiť. Je tu jasný plán. Plán z osudnej minulej soboty, ktorý je oznámený z politického fóra, samozrejme, bude rozpracovaný detailne aj na vládnej úrovni a s každou vecou, ktorá si bude vyžadovať zmenu legislatívy, prídeme aj pred túto váženú snemovňu. To kľúčové, vlajková loď je zníženie odvodov pre nízkopríjmové skupiny. Bude to na strane zdravotných odvodov, bude to v objeme asi 170 mil. eur, ideme znižovať de facto príjmy štátu, pretože aj fungovanie tretieho sankčného pásma dlhovej brzdy nám neumožňuje robiť v oblasti výdavkov takéto pohyby. A je to opatrenie, ktoré trčí z každého odporúčania medzinárodných inštitúcií, trčí zo všetkých ekonomických učebníc. Máme znížiť náklady práce pre zamestnávateľov, čo sa ide udiať, a máme zvýšiť motiváciu pracovať. Toto je proste vlajková loď, s ktorou prídeme, a pevne verím, že aspoň časť opozície, ktorá si váži svoje minulé slová, povie, že to je dobrý krok. A to je za 170 mil. eur a to je proste tá kľúčová masa peňazí, ktorá na druhej strane by mohla byť nahradená znížením, automatickým pilotom, znížením sadzby DPH na 19 %. Ale optický klam by bol to, že by to zlepšilo život ľudí, pretože podľa odborníkov a ekonómov iba maximálne 34 % by sa prejavilo z toho zníženia sadzby v cenách. Na regulované ceny máme tiež svoju odpoveď. (Prerušenie vystúpenia predsedajúcou.)